

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.264

 (protokols Nr.7, 56.p.)

**Par daudzdzīvokļu dzīvojamās mājas Raiņa iela Nr. 7 pārvaldīšanas tiesību nodošanu pilnvarotajai personai**

Priekuļu novada dome izskata jautājumu par daudzdzīvokļu dzīvojamās mājas Raiņa ielā 7, Priekuļos, Priekuļu pagastā, Priekuļu novadā, pārvaldīšanas tiesību nodošanu pilnvarotajai personai.

Izvērtējot Priekuļu novada dome rīcībā esošo informāciju, konstatēts:

1. Nekustamais īpašums – daudzdzīvokļu dzīvojamā māja Raiņa ielā 7, Priekuļos, Priekuļu pagastā, Priekuļu novadā ar kadastra numuru 42720070461 sadalīts 24 dzīvokļu īpašumos un ar kopējo platību 1257.00 m2 un tai funkcionāli piesaistītā zemes gabala 0.6278 ha platībā. Dzīvojamā mājā 22 dzīvokļu īpašumi ir privatizēti, 2 dzīvokļi ir pašvaldības īpašumi.
2. Pārņemot daudzdzīvokļu dzīvojamo māju no pašvaldības dzīvokļu īpašnieku pārvaldīšanā, īpašnieki pieņēmuši lēmumu pārvaldīšanas tiesības nodot SIA “CDzP".
3. 2019.gada 12.jūnijā Priekuļu novada pašvaldībā tika saņemts iesniegums no SIA “CDzP” (reģ. Nr.3-9/2019-3461.) par Raiņa ielā 7, Priekuļos, Priekuļu pagastā, Priekuļu novadā, dzīvojamās mājas pārvaldīšanas pilnvarojuma līguma noslēgšanu, kurā SIA “CDzP” kā jaunais pārvaldnieks lūdz nodot dzīvojamās mājas lietu un pārējos ar pārvaldīšanu saistītos dokumentus, pamatojoties uz dzīvokļu īpašnieku 2019.gada 9. maija lēmumu.
4. No daudzdzīvokļu dzīvojamās Raiņa ielā 7, Priekuļos, Priekuļu pagastā, Priekuļu novadā, dzīvokļu īpašnieku kopsapulces protokola izriet, ka mājas dzīvokļu īpašnieki nolēma:
	1. pārņemt dzīvokļu īpašumu īpašnieku pārvaldīšanā nekustamo īpašumu Raiņa ielā 7, Priekuļos, Priekuļu pagastā, Priekuļu novadā – dzīvojamo māju, ar to funkcionāli piesaistīto zemes gabalu, kā arī dzīvojamās mājas neprivatizēto daļu;
	2. pilnvarot SIA “CDzP” dzīvokļu īpašnieku vārdā pārņemt dzīvojamās mājas, ar to funkcionāli piesaistītā zemes gabala pārvaldīšanas tiesības;
	3. slēgt dzīvokļu īpašumu īpašnieku savstarpēju līgumu ar SIA “CDzP”, lai nodrošinātu turpmāku nekustamā īpašuma pārvaldīšanu atbilstoši Dzīvojamo māju pārvaldīšanas likuma prasībām.
	4. noteikta dzīvojamās mājas apsaimniekošanas maksu – EUR 0.29 (bez PVN 21%) par 1 m2 apsaimniekojamās platības.
5. 2019.gada 1.jūnijā Raiņa ielā 7, Priekuļos, Priekuļu pagastā, Priekuļu novads daudzdzīvokļu dzīvojamās mājas dzīvokļu īpašnieku kopība un SIA “CDzP” noslēguši savstarpējus Dzīvojamās mājas pārvaldīšanas pilnvarojuma līgumu.
6. Pamatojoties uz 2019. gada 2. janvāra līgumu Nr. 3.4‑37/2019-91, 2019. gada 4. janvārī un 18. martā ar pieņemšanas nodošanas aktu finanšu līdzekļi un mājas lieta par nekustamo īpašumu Raiņa ielā 7, Priekuļos, Priekuļu pagastā, Priekuļu novads nodots SIA “CDzP”.

Ņemot vērā iepriekš minēto, pārbaudot iesniegtos dokumentus, izvērtējot dzīvojamās mājas nodošanas pārvaldīšanā un apsaimniekošanā lietderību un pamatojoties uz likumu “Par valsts un pašvaldību dzīvojamo māju privatizāciju” 51.pantu un “Dzīvokļa īpašuma likuma” 16.panta otrās daļas 7.punktu, Priekuļu novada domes Finanšu komitejas 2019.gada 18.jūnija (protokols Nr.7) atzinumu par lēmuma projektu, atklāti balsojot, PAR –13 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Aivars Kalnietis, Māris Baltiņš, Dace Kalniņa, Baiba Karlsberga, Jānis Rocāns, Jānis Mičulis, Juris Sukaruks, Ināra Roce), PRET –nav, ATTURAS –nav, Priekuļu novada dome **nolemj:**

1. Atbalstīt dzīvokļu īpašnieku kopības lēmumu par daudzdzīvokļu dzīvojamās mājas Raiņa ielā 7, Priekuļos, Priekuļu pagastā, Priekuļu novadā, ar kadastra numuru 42720070461 ar kopējo platību 1257.00 m2 un tai funkcionāli piesaistītā zemes gabala 0.6278 ha platībā, pārvaldīšanas tiesības SIA “CDzP”, reģistrācijas numurs LV44103029458, juridiskā adrese: Gaujas iela 7, Cēsis, LV-4101, saskaņā ar Dzīvokļa īpašuma likuma un Dzīvojamo māju pārvaldīšanas likuma nosacījumiem;
2. Uzdot Juridiskai nodaļai sagatavot vienošanos par grozījumiem 2019. gada 2.janvāra Nr. 3.4‑37/2019-91 Deleģēšanas līgumā par Priekuļu novada pašvaldības valdījumā esošo dzīvojamo māju pārvaldīšana un apsaimniekošana Priekuļu novadā;
3. Informēt Finanšu un grāmatvedības nodaļu par dzīvojamās mājas apsaimniekošanas maksu;
4. Atbildīgais par lēmuma izpildi Priekuļu novada pašvaldības izpilddirektors F.Puņeiko.

Pielikumā: 1.dzīvojamās pārvaldīšanas līgums uz 27 lpp.

 2. dzīvokļu īpašnieku sapulces protokols uz 4 lpp.

Domes priekšsēdētāja (paraksts) Elīna Stapulone